Sufózia

Sufózia (lat. suffodio – podrývať) je podpovrchová erózna činnosť vody. Môže sa prejavovať ako chemické rozpúšťanie tmelu siliciklastických hornín, alebo mechanický odnos drobných pôdnych častíc podzemnou vodou. Sufózia má za následok poklesávanie povrchu (subsidenciu) alebo jeho deformácie, v niektorých prípadoch môže dochádzať až k narušeniu stability svahov.

Geomorfologické formy, ktoré takto vznikajú sú napríklad sufózna depresia (na riečnej terase) alebo sufózny výklenok.

Referencie 

Geologické termíny